
Acest ghid se adresează Operatorilor de Servicii Esenţiale (OSE) 


Introducere 


e  Scopulsghidului. Acest ghid își propune să ofere utilizatorilor o abordare sigură și eficientă în utilizarea 
aplicaţiilor de acces la distanță. Securitatea în utilizarea accesului la distanță este esențială pentru 
protejarea sistemelor și datelor împotriva amenințărilor cibernetice. Indiferent dacă sunteți un 
profesionist IT care gestionează o rețea mare de dispozitive la distanţă sau un utilizator ocazional care 
accesează PC-ul de la birou printr-o conexiune inițiată de acasă, aceste practici vă vor ajuta să vă 
asiguraţi că sesiunile la distanţă sunt sigure, stabile și eficiente. Se vor acoperi o serie de subiecte, 
inclusiv riscurile, vulnerabilitățile și amenințările ce pot afecta utilizarea normală a accesului, 
precum și configurarea conexiunilor securizate, gestionarea accesului utilizatorilor, optimizarea 
performanţei. 

e Ce este accesul la distanţă ? Este o metodă de conectare la servicii, aplicaţii sau date dintr-o altă 
locaţie decât cea în care este păstrată resursa respectivă. Această conexiune permite utilizatorilor 
accesul la desktop-ul, aplicațiile și la datele computerului de la distanță. Acest mod de lucru poate fi 
folosit pentru administrarea și gestionarea eficientă a sistemelor, fără a necesita prezenţa fizică la 
locația unde acestea se află. Prin această metodă se permite profesioniștilor IT să depaneze 
problemele sau să monitorizeze resursele fără a se afla în aceeași locaţie fizică cu dispozitivul sau 
sistemul ce trebuie remediat/monitorizat. 


Bunuri C——>>  Amenințări 
care care sunt puse care 
protejează în pericol de exploatează 


Măsuri 
de Vulnerabilități 
protecție 
care 
este care 
atenuat care rezultă 
de duce la în 


Risc _E————— Expunere 


e Protocoale de acces la distanță. Câteva exemple ar fi: Secure Shell (SSH), Virtual Network 
Computing (VNC) sau Remote Desktop Protocol (RDP). În ultimi ani, s-a dezvoltat un număr apreciabil 
de aplicaţii de acces la distanță, cele mai multe fiind de tip remote desktop, bazate pe tehnologii 
proprietare, aplicaţii ce sunt folosite pe scară largă de foarte multe organizații. Cea mai importantă 
facilitate legată de utilizarea acestora este simplificarea lucrului de la distanță. Deși există 
caracteristici de securitate native în majoritatea tipurilor de aplicații de acces, simplul act de 
conectare directă a două dispozitive creează noi provocări de securitate care trebuie abordate, astfel 
încât operaţiunile să se desfășoare în medii sigure. 

e Importanţa securităţii în utilizarea accesului la distanţă: Securitatea în utilizarea accesului la 
distanță este crucială pentru a preveni accesul neautorizat, interceptarea sau compromiterea 
datelor precum și alte ameninţări cibernetice. Un serviciu de acces la distanţă securizat reduce riscul 
de compromitere a sistemelor și protejează confidenţialitatea informaţiilor. Deși aplicaţiile de acces 
la distanţă pot fi o modalitate rapidă de a permite accesul pentru angajaţi sau furnizori, există o 
serie de provocări de securitate care trebuie luate în considerare înainte de a utiliza acest mod de 
lucru ca strategie de acces la distanță. Una dintre aceste provocări este că atacatorii continuă să 
vizeze serviciile de acces la distanță, punând în pericol rețelele, sistemele și datele organizațiilor (de 
exemplu, agresorii ar putea exploata protocoalele de comunicare pentru a stabili un punct de acces 
permanent în rețea, pentru a instala ransomware pe sisteme sau pentru a efectua alte acțiuni 
neautorizate). În plus, există provocări în ceea ce privește capacitatea de a configura adecvat 
securitatea aplicaţiilor de acces la distanță, pentru a restrânge capacitatea unui agresor de a se 
deplasa lateral și a compromite și mai multe sisteme și/sau date. 

Aplicațiile de acces la distanță (Remote Desktop) 


Disponibilitatea multor sisteme de acces la distanţă este critică pentru organizaţii, din cauza creșterii 
numărului de angajați care lucrează de acasă. Dacă o anomalie a aplicaţiei dedicată lucrului de la distanță 
ar fi fost considerată acum câţiva ani un risc minor, o astfel de perturbare reprezintă în prezent o 
amenințare majoră. 


Care sunt riscurile utilizării aplicaţiilor de acces la distanță 


În cazul identificării unei vulnerabilităţi critice în aplicaţia pentru accesul la distanță, organizaţiile se pot 
confruntata rapid cu o problemă dificilă. Dacă nu aplică măsuri de remediere/limitare, se permite accesul 
atacatorilor la resursele interne ale organizaţiei. Dacă se intervine și sunt blocate instrumentele de lucru 
la distanţă, continuitatea business-ului organizațiilor poate fi afectată. Pentru o mare parte a companiilor, 
ambele scenarii pot fi pur și simplu inacceptabile. Este bine să se țină cont de următoarele amenințări 
atunci când se expun resursele organizaţiei pe internet: 


e  Scurgerile de date: Scurgerile de date pot apărea dacă aplicaţia nu utilizează criptarea adecvată 
pentru transmiterea informaţiilor între dispozitive sau dacă sistemele sunt compromise. 

e Atacurile de tip phishins pot viza utilizatorii care accesează aplicaţii de acces la distanţă, în scopul 
obținerii informaţiilor de autentificare ale acestora în mod direct sau prin determinarea acestora să 
descarce și să ruleze malware. 

e Atacurile detip Distributed Denial of Services (DDoS) asupra punctelor de acces în rețea. Acest tip 
de atac poate perturba operațiunile organizaţiei prin blocarea sau îngreunarea accesului la 
sistemele/resursele acesteia. 

e Utilizarea aplicaţiilor de acces la distanță poate fi o poartă de intrare pentru ransomware, 
programe ce pot cripta datele și solicita răscumpărare pentru recuperarea lor, sau alte tipuri de 
malware. 


Mai există, de asemenea, alte scenarii care prezintă diferite riscuri. Exemplele includ suprasolicitarea 
cauzată de creșterea puternică a numărului de utilizatori, o deficiență a numărului de licențe/conturi sau 
perturbări neintenţionate ale sistemelor de bază. 


Aplicațiile dedicate lucrului la distanță sunt foarte atrăgătoare pentru atacatorii cibernetici, deoarece: 


e Nu declanșează întotdeauna instrumentele de securitate. Aplicațiile de acces la distanță sunt 
adesea utilizate în scopuri legitime, astfel încât, în general, se integrează în mediu și nu declanșează 
apărarea antivirus (AV), antimalware sau Endpoint Detection and Response (EDR). Aplicațiile 
Remote Management and Monitoring (RMM) sunt semnate cu certificate valide de semnare a codului, 
emise de autoritățile de certificare de încredere, și este puțin probabil ca acestea să fie considerate 
suspecte de către aplicaţiile AV și EDR. De cele mai multe ori, calea de instalare a aplicației RMM este 
exclusă din inspecția EDR. 

e Nu necesită dezvoltare extinsă a funcționalității. Accesul la distanță oferit de aplicații permite 
atacatorilor cibernetici să eludeze necesitatea de a utiliza sau crea programe malware personalizate, 
cum ar fi troienii de acces la distanță (RAT). Modul în care aplicaţiile de acces la distanţă sunt 
utilizate în mod legitim de administratorii de rețea este similar cu modul în care RAT sunt utilizate de 
către agresori. 

e Pot permite agresorilor cibernetici să ocolească politicile de control al gestionării aplicaţiilor. Cât 
timp poate fi necesară ocolirea unor măsuri de securitate, aplicaţiile de acces la distanţă pot fi 
descărcate ca executabile portabile autonome, ce permit atacatorilor să ocolească atât cerinţele 
privind drepturile de administrator cât și politicile de control al gestionării aplicaţiilor. 


Notă: Executabilele portabile se lansează în contextul utilizatorului fără drepturi de instalare. Deoarece 
utilizarea executabilelor portabile adesea nu necesită drepturi de administrator, acestea pot permite 
executarea altor programe neaprobate. Atacatorii pot rula un executabil portabil cu 
drepturi de utilizator local pentru a ataca alte dispozitive vulnerabile din intranetul local 
sau pentru a stabili accesul persistent ca serviciu local pentru utilizatori. 


e  Arputea permite atacatorilor să ocolească regulile firewall-ului. Pe lângă ocolirea 
controalelor de gestionare a aplicaţiilor, multe aplicații de acces la distanță 

utilizează criptarea end-to-end. Acest lucru ar putea permite unui atacator să descarce fișiere care, 
de obicei, ar fi detectate și blocate la nivel de firewall. 

e Pot facilita multiple intruziuni cibernetice. Aplicațiile de acces la distanță permit atacatorilor să 
gestioneze mai multe intruziuni simultan. În plus, brokerii de acces au capacitatea de a vinde accesul 
la rețea unui număr variat de entități ostile, facilitând astfel intruziuni multiple în aceeași rețea și 
extinderea acoperirii și capacităţilor acestora. 


Care sunt aplicaţiile de acces la distanţă cele mai utilizate 


Conform ierarhiei furnizate de techradar.com cele mai utilizate 12 aplicații de acces la distanță sunt 
următoarele, cu menţiunea că organizaţiile pot alege orice aplicaţie disponibilă, în funcție de nevoile 
acestora și bugetul disponibil pentru astfel de achiziții: 


LogMeln Pro! TeamViewer? Remote Desktop Manager? 
Splashtop* Microsoft Desktop Services? Chrome Remote Desktop$ 
Zoho Assist? ISL Online? Parallels? 
AnyDesk!0 Remote Utilities for Windows"! VNC Connect!? 


Este esenţial ca administratorii IT să fie familiarizați cu comportamentul de bază al unei aplicații de acces 
la distanţă pentru a recunoaște comportamentul anormal și pentru a detecta utilizarea anormală și rău 
intenționată. Administratorii IT ar trebui să coreleze activitatea detectată cu alte comportamente 
suspecte pentru a reduce rezultatele fals pozitive. 


Reţeaua Virtuală Privată 


Virtual Private Network (VPN) este o tehnologie care permite crearea unei conexiuni securizate între 
client și un server VPN. Această tehnologie este esențială pentru sporirea securității și confidenţialității 
datelor transmise prin internet, devenind esențială în utilizarea rețelelor publice nesigure, precum cele 
din aeroporturi sau cafenele, sau în cazul conexiunilor Wi-Fi slab protejate. Un VPN funcționează prin 
criptarea traficului de internet, astfel încât informaţiile să nu poată fi interceptate de către terți. De 
asemenea, VPN-ul ascunde adresa IP a dispozitivului personal, făcându-l mai dificil de urmărit pentru site- 
uri web și servicii online care colectează date despre activitatea online. 


De ce este utilă folosirea conexiunilor VPN 


e Securitatea în remote work (telemuncă): Conexiunile VPN permit angajaţilor să se conecteze la 
rețeaua organizației în mod securizat chiar și atunci când lucrează de acasă sau de la distanţă, prin 
aceasta asigurându-se un nivel adecvat de protecţie al datelor organizaţiei. 

e Securitatea conexiunii: VPN-urile criptează datele transmise între dispozitivul utilizatorului și 
serverul VPN, oferind astfel o conexiune sigură, cu un grad ridicat de protecție împotriva interceptării 
datelor transmise de către actorii malițioși. În contextul conexiunilor VPN, criptarea end-to-end se 
referă la procesul de criptare și decriptare a datelor la ambele capete ale conexiunii VPN: la 
dispozitivul sursă (utilizator) și la serverul VPN. 

e  Ascunderea adresei IP: VPN-urile ascund adresa IP reală a utilizatorului, înlocuind-o cu adresa IP a 
serverului VPN. Acest lucru ajută la menţinerea anonimatului și la protejarea identităţii online. 

e Protecția împotriva dezvăluirii adresei IP: Unele VPN-uri oferă funcționalități pentru a preveni 
scurgerile de adrese IP, asigurându-se că adresa IP reală utilizată nu este dezvăluită accidental. 

e Accesarea conținutului geografic restricționat: VPN-urile permit utilizatorilor să acceseze conținut 
online care ar putea fi restricționat în anumite regiuni geografice prin oferirea unei adrese IP dintr-o 
altă locaţie. 

e  Securizarea conexiunilor Wi-Fi publice: VPN-urile oferă o modalitate mai sigură pentru utilizarea 
rețelelor Wi-Fi publice, protejând datele împotriva potenţialelor ameninţări de securitate astfel încât 
să se poată asigura un mediu de lucru securizat. 

e Protecţia împotriva atacurilor "Man-in-the-Middle" (MitM): VPN-urile adaugă un strat suplimentar de 
securitate, protejând împotriva atacurilor MitM, în care un atacator interceptează și modifică 
comunicațiile dintre utilizator și server. 

Tunel VPN securizat [2 E 

e Nivel de autentificare de o complexitate ridicată, cu ajutorul certificatelor digitale: Unele soluții 
VPN acceptă autentificarea cu ajutorul certificatelor digitale pentru clienţii care încearcă să acceseze 
VPN-ul, prin utilizarea unui smartcard/token, aceasta fiind o formă mai puternică de autentificare 
decât utilizarea parolelor. Oricând este posibil, utilizați autentificarea certificatului client, astfel 
încât VPN-ul să interzică conexiunile de la clienţii care nu prezintă certificate valide și de încredere. 


Cât de sigură este utilizarea conexiunilor VPN 


e Niciun software nu este 100% lipsit de vulnerabilități. Pe măsură ce se adaugă noi funcționalități și 
tehnologia continuă să evolueze, vor apărea vulnerabilități ce pot fi exploatate. Vulnerabilităţile pot 
fi în codul aplicației VPN sau în platforma pe care rulează software-ul VPN. 

e Utilizarea unui VPN poate duce la o scădere a vitezei de conexiune prin criptarea și rutarea 
traficului prin serverele VPN. Acest lucru poate afecta performanţa, în special în ceea ce privește 
descărcarea și încărcarea de date. Cu cât criptarea traficului este mai puternică cu atâta viteza de 
transmitere a datelor este mai redusă. 


Atenuarea riscurilor legate de utilizarea VPN 


Configurează o Rulează doar Protejează accesul 
autentificare funcţiile la și de la 
puternică necesare VPN 


e Unele conexiuni VPN pot avea scurgeri de date Domain Name Server (DNS). Toate serviciile VPN 
vor stabili o conexiune criptată între client și server dacă sunt configurate corect. Cu toate acestea, 
dacă "solicitările" DNS realizate nu sunt, de asemenea, gestionate de VPN, atunci un atacator poate 
afla ce site-uri web au fost vizitate. Este importantă verificarea periodică a funcționării VPN-ului și 
folosirea instrumentelor adecvate pentru a testa posibilele scurgeri. 

e Un VPN poate fi vulnerabil la atacurile distribuite de tip DDoS dacă serverele sale nu dispun de 
resurse suficiente pentru a face față unui volum crescut de trafic, aceasta fiind o situație comună 
pentru serviciile VPN gratuite. 


Aplicațiile VPN cele mai utilizate 


e VPN Center furnizează un top al celor mai utilizate servicii VPN, din care prezentăm 6, alegerea lor 
rămânând strict opţiunea fiecărei organizaţii în funcție de funcționalități, cerințe și bugetul alocat. 


NordVPN?? ProtonVPN'+ SurfsharkVPN"5 


CyberghostVPN!'6 TunnelBearVPNY” ExpressVPN'8 

15 bune practici pentru asigurarea unui nivel adecvat de securitate 
1. Utilizarea metodelor puternice de autentificare 


Acolo unde este posibil se va adăuga o metodă suplimentară de autentificare înainte de a 
stabili o conexiune de acces la distanţă. Utilizarea autentificării cu doi factori sau 
multifactor: implementarea uneia sau mai mulor metode suplimentare de autentificare, pe 
lângă utilizarea parolelor conturilor de acces, acolo unde este posibil. Pentru sistemele care 
folosesc conexiunea de tip RDP se va activa opţiunea de securitate Network Level 
Authentication (NLA). 


2. Gestionarea conturilor de utilizator și a permisiunilor acestora 


Se va limita accesul utilizatorilor și se vor acorda permisiuni pentru acces la distanță doar celor care au 
neapărat nevoie. Implementarea principiului celui mai mic privilegiu prin care se asigură utilizatorilor 
permisiunile minime și necesare pentru rolul lor. Eliminarea conturilor care nu mai sunt active/necesare. 


3. Configurarea securizată a parametrilor conexiunilor de acces la distanță 


Modificarea porturilor de acces la distanță implicite (de ex: 3389) poate ajuta la evitarea atacurilor 
automate. Aceasta este doar o măsură de securitate prin obfuscare. Se vor stabili limite de timp pentru 
sesiuni, programând închiderea automată a sesiunilor după o anumită perioadă de inactivitate pentru un 
control mai eficient al acestora și o protecție mai bună. Se vor dezactiva funcţiile Clipboard Redirection 
și Drive Mapping. 


4. Utilizarea conexiunilor de rețea securizate 


Folosirea VPN-ului pentru a cripta traficul între punctele de conexiune și asigurarea implementării 
protocoale securizate, cum ar fi OpenVPN ,„WireGuard sau IKEv2/IPsec, și evitarea protocoalele mai puţin 
sigure, de ex. Point-to-Point Tunnelins Protocol (PPTP) sau Layer 2 Tunnelins Protocol (L2TP). Pentru 
filtrarea conexiunilor de tip RDP se va implementa un gateway de tip Remote Desktop. 


5. Implementarea straturilor de securitate 


Prin configurarea regulilor de firewall se va restricționa accesul de la distanță la anumite adrese IP sau 
rețele, blocând accesul la distanță din zone geografice suspecte. Utilizarea sistemelor de detectare a 
intruziunilor - Intrusion Detection Systems (IDS) - pentru a monitoriza activitățile suspecte. 
Restricționarea accesului la distanță doar la rețelele interne ale organizaţiei, dacă este posibil, evitând 
expunerea inutilă pe internet a sistemelor critice/importante. 


6. Utilizarea parolelor puternice pentru autentificare 


Parolele de acces ar trebui să includă o combinaţie de litere majuscule și minuscule, numere și simboluri, 
pentru a mări complexitatea și a reduce riscul atacurilor de tip brute-force reușite. Este recomandată 
utilizarea unei combinaţii de litere mici (a-z), litere mari (A-Z), cifre (0-9) și caractere speciale (!, 2 etc.) 
- de exemplu: !miplac35am3rglaMunt3 (Îmi place sa merg la munte). 


Se va evita utilizarea cuvintelor comune, numelor proprii sau informaţiilor personale ce pot fi ușor de 
ghicit. O parolă puternică ar trebui să aibă cel puţin 12 caractere, cu cât este mai lunsă, cu atât este mai 
dificil de spart. Se recomandă utilizarea unei parole de cel puțin 16 caractere pentru o securitate sporită. 


7. Implementarea unui program de instruire a utilizatorilor și exerciții de phishing 


Aceste activități sunt necesare pentru a crește gradul de conștientizare al utilizatorilor cu 
privire la riscurile de a vizita site-uri web suspecte, de a face clic pe linkuri suspecte și de a 
deschide atașamente suspecte. Un grad de conștientizare ridicat pentru aceste tipuri de 
ameninţări poate fi o măsură preventivă eficientă. 


8. Utilizarea de măsuri de protecţie pentru scripturi cu propagare în masă 


Se va utiliza un proces de aprobare/validare a acestora. De exemplu, dacă un cont încearcă să trimită 
comenzi către zece sau mai multe dispozitive într-o oră, redeclanșaţi protocoalele de securitate, cum ar 
fi autentificarea multifactor (MFA), pentru a avea certitudinea că sursa este legitimă și acțiunile 
desfășurate sunt în permanent control. 

9. Examinarea jurnalelor cu date complete (log-uri) 


Se vor urmări informaţii despre executarea binară, tipurile de solicitări, adresele IP și data/ora, referitoare 
la executarea aplicaţiilor de acces la distanță pentru a detecta utilizarea anormală a programelor care 
rulează ca executabil portabil. Jurnalele de securitate joacă un rol esenţial în identificarea și investigarea 
incidentelor de securitate, asigurarea integrității sistemului și menținerea unui mediu informatic sigur. 


10. Stabilirea unei frecvenţe regulate în aplicarea patch-urilor 


Se vor prioritiza aplicaţiile și sistemele care au acces direct la sau sunt accesate de pe Internet, inclusiv 
pentru accesul la distanță, administrarea serverelor și agenţilor aferenți diverselor aplicaţii. Frecvența 
realizării acestor activităţi trebuie stabilită astfel încât perioada de timp scursă de când patch-urile sunt 
disponibile și până când sunt implementate să fie cât mai scurtă. Automatizarea acestui proces este de 
dorit pentru sistemele cu un număr semnificativ de dispozitive. 


11. Utilizarea de variante alternative pentru accesul la distanță 


Se pot utiliza și următoarele tipuri de aplicaţii: Virtual Desktop Infrastructure (VDI), Remote Desktop 
Server (RDS) și Virtual Network Computing (VNC) atunci când se dorește virtualizarea unei rețele. 


12. Activarea unui Firewall pentru Aplicații Web (WAF) 


Acesta ar trebui să fie compatibil cu traficul TLS VPN pentru a proteja aplicațiile de acces la distanţă prin 
filtrarea și monitorizarea traficului HTTP. Chiar dacă această măsură de atenuare este importantă, se 
recomandă administratorilor IT să o testeze înainte de a o implementa într-un mediu de producție, fiind 
cunoscut faptul că WAF-urile perturbă funcționarea normală a aplicaţiilor de acces la distanță. 


13. Aplicarea de măsuri specifice unei arhitecturi Zero Trust 


spe. servicii/produse (și a serviciilor, acolo unde este cazul) unele de altele - precum și de rețelele 
i 9 interne ale organizaţiei - astfel încât, în cazul unui atac malițios reușit, să se poată limita 
ho “impactul asupra resurselor organizației. 


zei Se va urmări separarea conexiunilor seturilor de date aparținând furnizorilor de 


14. Asigurarea copiilor de rezervă a datelor 


Acestea sunt un mod eficace de redresare în caz de dezastre sau în cazul unui atac ransomware reușit. 
Copiile trebuie realizate în mod regulat, ori de câte ori este posibil, fiind păstrate într-un mediu separat 
de cel al producției. Criptarea copiilor de rezervă asigură securitatea acestora, în special, în cazul în care 
acestea vor fi mutate dintr-un loc în altul. 


15. Efectuarea periodică de evaluări formale pentru amenințările și riscurile potenţiale 


Organizațiile trebuie să înțeleagă care sunt amenințările și riscurile ce pot afecta operațiunile 
desfășurate. Procesul presupune identificarea bunurilor (assets) care au nevoie de protecție, a 
amentinţărilor potenţiale precum și a vulnerabilităților asociate cu bunurile organizaţiei pentru 
înțelegerea mai bună și gestionarea mai eficientă a riscurilor. 


Recomandări pentru administratorii de securitate cibernetică 


Utilizarea de aplicaţii care să ofere un ghid de securitate on-line. Administratorii de securitate 
cibernetică trebuie să aibă în vedere implementarea de soluții de conectare la distanță și VPN ce au 
instrucțiuni de instalare și configurare a aplicaţiei în mediile hardware disponibile în cadrul organizaţiei, 
instrucțiuni de instalare, configurare și utilizare a aplicaţiilor și serviciilor pe terminalele client și să le 
urmeze întocmai. Furnizorii de astfel de aplicații trebuie să aibă ghiduri de securitate cibernetică iar acolo 
unde este disponibil serviciul de instalare al aplicaţiilor, este recomandat ca acesta să fie folosit. 


Verificarea condiţiilor contractuale de securitate a aplicaţiilor și serviciilor achiziționate. Raportul 
comercial dintre furnizorii de aplicații de conectare la distanţă și beneficiari trebuie să aibă stipulate 
clauze de garantare a unui nivel de securitate a aplicației. Fiecare furnizor trebuie să își ia toate măsurile 
necesare pentru a evita breșele de securitate ce pot apărea în cadrul mediului on-line de funcționare al 
aplicațiilor de conectare la distanță. Serverele furnizorilor, site-urile de vânzare sau portalurile de 
conectare web trebuie să asigure o conectare în siguranță a tuturor utilizatorilor. Furnizorii trebuie să aibă 
stipulat public asumarea implementării unor măsuri de securitate cibernetică cu privire la instruirea 

Acest ghid se adresează Operatorilor de Servicii Esenţiale (OSE) 


angajaţilor, investirea în cercetarea și dezvoltarea de noi tehnologii de îmbunătăţire a securității 
cibernetice a aplicaţiilor oferite și serviciilor aferente. 


Raportarea activităților suspicioase ce pot constitui un incident de securitate cibernetică. În cazurile 
în care se constată tentative de acces neautorizat la sistemele sau datele organizaţiei, întreruperi 
neintenţionate sau atacuri de tip (D)DoS asupra reţelei de acces la internet, phishing sau instalare aplicaţii 
malițioase, detalii relevante despre acestea se vor raporta către Directoratul Naţional de Securitate 
Cibernetică (DNSC) prin formularul online de pe pagina de web www.dnsc.ro, prin email la adresa 
alertsednsc.ro sau prin apelare la 1911, numărul unic de urgenţă la nivel naţional dedicat raportării 
incidentelor de securitate cibernetică. 


Acest ghid a fost realizat de experții DNSC: Dan Andrieș, Cristian Nistor, Lucian Păuc, Teodor Vergu. 


Resurse utile 


Gestionarea sistemelor de lucru la distanţă: recomandări Guide to securing remote access software 
pentru organizaţii 


Ghid privind securitatea cibernetică pentru IMM -uri 


Conectarea la o reţea VPN în Windows 


Ghid practic pentru OSE 


What is Remote Access? Definition and How It Works 
Selecting and Hardening Remote Access VPN Solutions 
Thechradar - Best Remote Desktop Software 


VPN Center - Best VPN Services 


Referinţe 


1 LogMeln Security: An In-Depth Look 

2 TeamViewer Security Handbook 

3 Remote Desktop Manager Security Dashboard 
4 Splashtop Enterprise: Administrator Guide 


5 Security guidance for remote desktop adoption 


* Protective Measures to Avoid CRD Security Risks 
7 Securing your Zoho Assist account 


3 ISL Online Security Tips 
? Parallels Security Compliance 


10 AnyDesk Security Tips 


11 Remote Utilities for Windows Security 


12 VNC Connect Security 
13 NordVPN Security Features 


14 ProtonVPN Secure Core 
15 SurfsharkVPN Trust Center 
16 CyberGhost VPN & Windows Security Suite 


17 TunnelBearVPN - How to Work From Home With TunnelBear 


18 ExpressVPN Trust Center 


Această publicație este licenţiată sub CC-BY 4.0: "Cu excepţia cazului în care se specifică altfel, reutilizarea acestui 
document este autorizată sub licența Creative Commons Attribution 4.0 International (CC BY 4.0) 
(https://creativecommons.org/licenses/by/4.0/). Aceasta înseamnă că reutilizarea este permisă, cu condiția 
menţionării corespunzătoare și a indicării oricăror modificări”. 


Li: Aei1; se poate folosi atunci când informaţiile prezintă un risc minim de utilizare abuzivă, în conformitate cu normele și 
procedurile aplicabile pentru publicare. Sub rezerva regulilor standard ale drepturilor de autor, informațiile TLP:CLEAR pot fi 
partajate fără restricții. 


Informaţiile și opiniile conținute în acest document sunt furnizate "ca atare” și fără garanţii. Referirea din prezentul document la 
orice produse, procese sau servicii comerciale specifice prin denumire comercială, marcă comercială, producător sau în alt mod 
nu constituie sau implică aprobarea, recomandarea sau favorizarea acestuia de către Directoratul Naţional de Securitate 
Cibernetică (DNSC), iar aceste îndrumări nu vor fi utilizate în scopuri publicitare sau de aprobare a produselor. 

